# data[].attributes.attachment_caption
Mgr. Martin Molčani a Bc. et Mgr. Natália Vozárová

# data[].attributes.headline
Online svet mladých ľudí - Fenomény internetu 

# data[].attributes.subject
Online svet mladých ľudí - Fenomény internetu 

# data[].attributes.body
Workshop Online svet mladých ľudí - Fenomény internetu v živote mladých ľudí je určený rodičom, ktorí chcú lepšie porozumieť svetu svojich detí v online priestore. Spoločne sa pozrieme na to, čo deti a mladí ľudia na internete prežívajú, čo ich baví a napĺňa, ale aj na situácie, ktoré pre nich môžu byť náročné alebo zraňujúce.

Chcete:

✔️ Lepšie porozumieť mladým ľuďom?
✔️ Byť im bližšie a vedieť, ako s nimi o online svete hovoriť?
✔️ Pomôcť im cítiť sa v bezpečí?

Workshop ponúkne rodičom praktické tipy a nástroje, ako s deťmi o internete hovoriť otvorene, zrozumiteľne a bezpečne, a ako doma vytvárať prostredie dôvery, podpory a bezpečia.

IPčko

je občianske združenie, ktoré poskytuje anonymnú, bezplatnú a nonstop dostupnú psychologickú pomoc ľuďom v každom veku v náročných až krízových životných situáciách. Podporu poskytujeme prostredníctvom telefonických linkách pomoci 0800500333 a chatovej linke pomoci www.ipcko.sk, ako aj osobne v centrách krízovej intervencie po celom Slovensku.

Našou hlavnou činnosťou ako psychológov a psychologičiek v IPčku je krízová intervencia a prevencia v oblasti duševného zdravia. Dlhodobo spolupracujeme so školami, rodičmi a zákonnými zástupcami, odborníkmi a odborníčkami a prostredníctvom vzdelávacích aktivít a workshopov podporujeme ľudí, aby neboli v náročných situáciách na to sami a samé.

# data[].attributes.headline
Spokojné v tele: Ako u detí budovať zdravý vzťah k sebe a jedlu 

# data[].attributes.subject
Spokojné v tele: Ako u detí budovať zdravý vzťah k sebe a jedlu 

# data[].attributes.body
Ako môžeme ako rodičia podporiť, aby naše deti vyrastali spokojné vo svojom tele a mali zdravý vzťah k sebe aj k jedlu? V interaktívnom workshope sa pozrieme na to, čo všetko ovplyvňuje detský sebaobraz – od rodinných rozhovorov cez vplyv médií až po postoje k jedlu a pohybu. Spoločne budeme hľadať spôsoby, ako doma vytvárať prostredie, ktoré posilňuje sebavedomie, sebaúctu a odolnosť detí, a tým znižuje riziko vzniku porúch príjmu potravy či obezity.

Mgr. Anna Steinerová

Psychologička s dlhoročnou praxou v školskom, klinickom aj neziskovom prostredí. Pôsobila ako školská psychologička a vedúca podporného tímu na CZŠ Narnia Pezinok, kde sa venovala nastavovaniu inkluzívneho prostredia a podpore spolupráce rodičov, učiteľov a detí. Pracovala aj pre Linku detskej istoty a na pracoviskách zameraných na problematiku reči, učenia, pozornosti a autistického spektra. V súčasnosti pôsobí v organizácii Chuť žiť, kde sa venuje dištančnému poradenstvu, tvorbe preventívnych projektov a vedeniu podporných skupín. Zameriava sa na prevenciu porúch príjmu potravy a posilňovanie odolnosti detí a mladých v oblasti sebaobrazu, vzťahu k jedlu a pohybu.

# data[].attributes.body
Zaregistrujte sa TU.

Registračný poplatok na festival: 25,00 €

Cena obedu: 10,00 €

# data[].attributes.body
08:00–08:30 Registrácia

08:45–09:00 Otvorenie festivalu

09:00–10:30 1. blok workshopov

10:30–11:00 Prestávka, Coffee Break

11:00–12:30 2. Blok workshopov

12:30–13:30 Obedová prestávka

13:30–15:00 3. blok workshopov

15:00–15:30 Ukončenie

Evalvácia

Počas prestávok:

si budete mať možnosť zakúpiť knihy z lokálneho kníhkupectva KRUH,

si môžete kúpiť produkt "OVOCNÉ ČIPSY" od študentskej firmy AVERIS z OA Levice.

# data[].attributes.headline
“Ako zdolať svoju horu“ alebo: Tajomstvo rastu cez náročné situácie 

# data[].attributes.subject
“Ako zdolať svoju horu“ alebo: Tajomstvo rastu cez náročné situácie 

# data[].attributes.body
Život nie je len prechádzka ružovou záhradou – patria k nemu aj situácie, kedy sa nám nedarí, zažijeme krušné chvíle či sklamania zo seba či s iných. Workshop vás vovedie do tajomstiev post-traumatického rastu – teda osobnostného rastu po prežití náročných situácií na ceste „na svoju horu“. Predstaví vám techniky zvládania a s nimi spojený spôsob nazerania na realitu i seba samého v náročnom období. Naučí vás čeliť vlastným limitom a tieňom tak, aby ste po stretnutí s nimi odchádzali posilnení a zmenení.

Čo vám workshop prinesie

Spoznáte, ako prirodzene reagujete na záťaž a ako sa na ňu adaptujete

Naučíte sa ako naše presvedčenia ovplyvňujú to, ako zvládame náročnú situáciu a ako ich optimalizovať

Zvýši sa vaša schopnosť vyberať si stratégie, ktoré môžete v náročnej situácii použiť na ich zvládnutie

Naučíte sa „písať“ si príbeh hrdinu a my vám k tomu na workshope dáme užitočné nástroje

Zreflektujete prínos vašich životných skúseností k tomu, kým ste sa vďaka nim stali

Denisa Zlevská

je psychologička s ukončeným psychoterapeutickým vzdelaním zameraným na riešenie orientovaný a naratívny prístup ku klientovi. Založila Centrum pre tréning a rozvoj, kde sa venuje individuálnym klientom, manželským párom v kríze a deťom. Dlhodobo sa venuje téme syndrómu vyhorenia u pomáhajúcich pracovníkov i vo firemnom prostredí, ale aj v priestore rodiny či rodičovstva. Pôsobí v oblasti vzdelávania dospelých, počas ktorého je jej cieľom sprostredkovať psychologické poznanie ľudsky a prakticky – pre jeho využitie v reálnom živote. Spoločne s manželom Mirom založili projekt Vzťahovo – krajina vzťahov s heslom „Aby nám spolu dobre bolo“. Sú autormi jedinečnej partnerskej hry DUET a rodinného kalendára kRok, ktorý buduje návyky šťastných rodín.

# data[].attributes.headline
Ráno začína večer: Všetko o potrebe kvalitného spánku

# data[].attributes.subject
Ráno začína večer: Všetko o potrebe kvalitného spánku

# data[].attributes.body
Všetko o spánku....

MUDr. Zoltán Csendes

MUDr. Zoltán Csendes je otorinolaryngológ (ORL – ušné, nosné, krčné) a patrí medzi známych odborníkov v regióne.
Je spoluzakladateľom kliniky MediKlinik v Leviciach a tiež prevádzkuje ORL ambulanciu. MUDr. Zoltán Csendes v Dámskom klube pravidelne vystupuje ako odborný hosť v témach súvisiacich s ORL.

# data[].attributes.headline
Spokojné v tele: Ako u detí budovať zdravý vzťah k sebe a jedlu 

# data[].attributes.subject
Spokojné v tele: Ako u detí budovať zdravý vzťah k sebe a jedlu 

# data[].attributes.body
Ako môžeme ako rodičia podporiť, aby naše deti vyrastali spokojné vo svojom tele a mali zdravý vzťah k sebe aj k jedlu? V interaktívnom workshope sa pozrieme na to, čo všetko ovplyvňuje detský sebaobraz – od rodinných rozhovorov cez vplyv médií až po postoje k jedlu a pohybu. Spoločne budeme hľadať spôsoby, ako doma vytvárať prostredie, ktoré posilňuje sebavedomie, sebaúctu a odolnosť detí, a tým znižuje riziko vzniku porúch príjmu potravy či obezity.

Mgr. Anna Steinerová

Psychologička s dlhoročnou praxou v školskom, klinickom aj neziskovom prostredí. Pôsobila ako školská psychologička a vedúca podporného tímu na CZŠ Narnia Pezinok, kde sa venovala nastavovaniu inkluzívneho prostredia a podpore spolupráce rodičov, učiteľov a detí. Pracovala aj pre Linku detskej istoty a na pracoviskách zameraných na problematiku reči, učenia, pozornosti a autistického spektra. V súčasnosti pôsobí v organizácii Chuť žiť, kde sa venuje dištančnému poradenstvu, tvorbe preventívnych projektov a vedeniu podporných skupín. Zameriava sa na prevenciu porúch príjmu potravy a posilňovanie odolnosti detí a mladých v oblasti sebaobrazu, vzťahu k jedlu a pohybu.

# data[].attributes.attachment_caption
Mgr. Martin Molčani a Bc. et Mgr. Natália Vozárová

# data[].attributes.headline
 Online svet mladých ľudí - Fenomény internetu 

# data[].attributes.subject
 Online svet mladých ľudí - Fenomény internetu 

# data[].attributes.body
Workshop Online svet mladých ľudí - Fenomény internetu v živote mladých ľudí je určený rodičom, ktorí chcú lepšie porozumieť svetu svojich detí v online priestore. Spoločne sa pozrieme na to, čo deti a mladí ľudia na internete prežívajú, čo ich baví a napĺňa, ale aj na situácie, ktoré pre nich môžu byť náročné alebo zraňujúce.

Chcete:

✔️ Lepšie porozumieť mladým ľuďom?
✔️ Byť im bližšie a vedieť, ako s nimi o online svete hovoriť?
✔️ Pomôcť im cítiť sa v bezpečí?

Workshop ponúkne rodičom praktické tipy a nástroje, ako s deťmi o internete hovoriť otvorene, zrozumiteľne a bezpečne, a ako doma vytvárať prostredie dôvery, podpory a bezpečia.

IPčko

je občianske združenie, ktoré poskytuje anonymnú, bezplatnú a nonstop dostupnú psychologickú pomoc ľuďom v každom veku v náročných až krízových životných situáciách. Podporu poskytujeme prostredníctvom telefonických linkách pomoci 0800500333 a chatovej linke pomoci www.ipcko.sk, ako aj osobne v centrách krízovej intervencie po celom Slovensku.

Našou hlavnou činnosťou ako psychológov a psychologičiek v IPčku je krízová intervencia a prevencia v oblasti duševného zdravia. Dlhodobo spolupracujeme so školami, rodičmi a zákonnými zástupcami, odborníkmi a odborníčkami a prostredníctvom vzdelávacích aktivít a workshopov podporujeme ľudí, aby neboli v náročných situáciách na to sami a samé.

# data[].attributes.headline
Úzkosť u detí – ako jej porozumieť a ako s ňou pracovať 

# data[].attributes.subject
Úzkosť u detí – ako jej porozumieť a ako s ňou pracovať 

# data[].attributes.body
Vzdelávanie je určené rodičom, ktorí chcú lepšie porozumieť úzkosti u detí a naučiť sa, ako im v každodennom živote citlivo a účinne pomáhať. V krátkom teoretickom úvode sa pozrieme na to, čo úzkosť je, prečo dnes hovoríme o „úzkostnej generácii“ a aké faktory k tomu prispievajú. Spoločne si prejdeme najčastejšie prejavy úzkosti u detí a spôsoby, ako ich včas rozpoznať.

Ťažiskom vzdelávania budú praktické cvičenia a konkrétne nástroje, ktoré môže rodič najskôr vyskúšať na sebe a následne ich bezpečne uplatniť pri svojom dieťati. Cieľom je posilniť rodičovskú istotu, podporiť emočnú pohodu detí a ukázať, že s úzkosťou sa dá pracovať s porozumením, pokojom a rešpektom.

Mgr. Dominika Peterke

Vyštudovala som jednoodborovú psychológiu (Bc. titul z UMB Banská Bystrica a Mgr. titul z UK Bratislava). Dva roky som pracovala ako psychologička v Centre pre deti a rodiny v Dunajskej Strede. Následne som pracovala ako psychologička v krízovom stredisku pre deti so syndrómom CAN a v stredisku pre matky s deťmi v Nitre. Aktuálne pracujem 9. školský rok v Reedukačnom centre Zlaté Moravce s dievčatami s poruchami správania.

Nakoľko pracujem s traumatizovanou adolescentnou populáciou, pri svojej práci využívam najmä traumaterapiu (EMDR), psychoedukáciu a skupinovú terapiu (gestalt). Taktiež mám skúsenosti s metodickým usmerňovaním pedagogických a odborných zamestnancov, lektorovaním aktualizačného vzdelávania pre kolegov a taktiež som v r. 2023 aktívne prednášala na konferencii Dieťa v ohrození v Bratislave. Pre pedagogických a nepedagogických zamestnancov som tiež vytvorila podporné skupiny (ranné kruhy) ako prevenciu vzniku syndrómu vyhorenia a podpory duševného zdravia. Aktuálne som súčasťou školského podporného tímu v rámci špeciálneho výchovného zariadenia, v ktorom pracujem. Pôsobím tiež ako uvádzajúci odborný zamestnanec pre začínajúcich psychológov v školách a školských zariadeniach.

V r. 2025 som si otvorila aj súkromnú prax v Leviciach, v rámci ktorej sa venujem deťom, dospievajúcim, rodičom a aj dospelým klientom. Vo svojej praxi využívam najmä terapiu hrou pre deti, filiálnu terapiu pre rodičov a EMDR metódu pre traumatizovaných ľudí.

# data[].attributes.headline
FOTOWORKSHOP - Jednoduché rady, ktoré zlepšia každú fotku 

# data[].attributes.subject
FOTOWORKSHOP - Jednoduché rady, ktoré zlepšia každú fotku 

# data[].attributes.body
Praktický fotoworkshop, kde sa naučíte robiť fotografie s mobilom, ktoré sú skutočne hodnotné, s emóciou a príbehom. Ukážeme si, ako si správne nastaviť fotoaparát v mobile, pochopiť základy kompozície a rôzne uhly pohľadu, robiť úpravy priamo v mobile bez externých programov a zároveň myslieť na bezpečné zdieľanie na sociálnych sieťach (napr. ochrana súkromia detí). Zároveň si povieme, ako mať vo svojej fotogalérií prehľad a vytvárať snímky, ktoré si budete chcieť uchovať, s hodnotou a umeleckým nádychom — aby vám fotografie pripomenuli konkrétny okamih či udalosť.

Daniela Salajová

som freelancer fotografka. Fotografii sa venujem od svojich 15-tich rokov a postupne som nadobudla mnoho skúseností. Fotografia pre mňa predstavuje emóciu, autentickosť, prirodzenosť a to sa snažím svojou tvorbou prinášať. Rada sa vzdelávam a nadobúdam nové zručnosti vo fotografii a verím, že každý môže byť umelcom pri tvorení vlastných foto-spomienok.

# data[].attributes.headline
Zmysly nie sú nezmysly! Senzorická integrácia doma a v škole  

# data[].attributes.subject
Zmysly nie sú nezmysly! Senzorická integrácia doma a v škole  

# data[].attributes.body
Reaguje vaše dieťa, či žiak podráždene na dotyk, silné svetlo či vôňu? Česanie, umývanie zubov, obliekanie pančúch je väčšinou boj? Stále skáče, behá, strká, či silno stíska deti? Vyhľadáva silné podnety? Vám sa jeho správanie nezdá v poriadku, pýtate sa: „prečo toto robí, to robí snáď naschvál“?

Ak chcete lepšie porozumieť svojmu dieťatku/ žiakovi a správne podporovať jeho vývin, tento workshop je to správne miesto. Cez sebazážitkové krátke cvičenia uchopíme teóriu senzorickej integrácie a spoločne navrhneme stratégie, aby sa vám doma fungovalo lepšie. No hlavne (a v to verím) si budete vedieť odpovedať na otázku: „prečo toto robí?“.

Mgr. Alžbeta Poloňová, PhD.

Liečebná pedagogička, aktuálne pracuje v Centre včasnej intervencie Banská Bystrica s rodinami, ktoré majú deti so zdravotným znevýhodnením. Vo svojej dizertačnej práci sa výskumne zaoberala diagnostikou detí s Fetálnym alkoholovým syndrómom a pri tejto téme sa prvýkrát stretla s teóriou senzorickej integrácie. Následne absolvovala výcvik v senzorickej integrácii pod vedením Helene Grabuschnigg. Vo svojej práci s rodinami nazerá na vývin detí aj cez optiku „senzoriky“. Je mama dvoch senzoricky odlišných detí :)